16 maniere om kanker te voorkom | Health24
Home > Medical > Archive > Afrikaans 04 February 2011
16 maniere om kanker te voorkom
Hier is 16 maklike, alledaagse dinge wat jy kan doen om kanker te voorkom. 1
Die volgende wenke oor hoe om kanker te voorkom, is deur Dr. Carl Albrecht, hoofnavorser van die Kankervereniging van Suid-Afrika, voorsien. Hierdie is dinge wat die meeste mense kan doen sonder om baie geld uit te gee. Hou op rook of, nog beter, moet nooit begin nie. Balanseer voedselinname met oefening. Oorgewig moet ten alle koste vermy word. Kies om onverfynde stysel te eet, soos byvoorbeeld bruin rys en volgraan brood.
Verminder soutinname. Ons eet ongeveer tien keer soveel sout as wat ons nodig het.
Verminder inname van diervette, in die vorm van vleis óf suiwelprodukte. Eet meer boontjies.
Verhoog foliensuur-inname. Dit word onder andere in spinasie aangetref. Verhoog omega-3 vetsuur-inname. Gebruik canola-olie in plaas van sonneblomolie. Eet baie vrugte en groente.
Eet meer tamaties. Een van tamaties se vele gesondheidsvoordele is goeie beskerming teen prostaatkanker. (Navorsers is dit nie eens oor die kankerwerende eienskappe van tamaties nie, maar almal stem saam dat dit voedsaam is, so jy kan nie ’n fout maak nie.)
Gebruik olyfolie op slaaie – koudgeperste, ekstra suiwer olyfolie. ’n Glas goeie rooiwyn elke dag hou duidelike gesondheidsvoordele in. Drink tee.
Vermy te veel sonblootstelling, of, nog beter, moenie sonder voldoende beskerming in die son uitgaan nie. As enige simptome wat op kanker kan dui vir meer as twee weke aanhou, besoek jou huisdokter.
Besoek die Cancer Condition Centre
Dinge in ons omgewing wat kanker veroorsaak More in Medical